
PARLAMENTUL ROMÂNIEI

CAMERA DEPUTAŢILOR
	 Comisia pentru politică economică,
        reformă şi privatizare 
	
	                         Bucureşti,  11.09.2012
                         Nr. 21/153
                         PL-x 296/2012


                                                                   AVIZ

asupra proiectului de Lege privind aprobarea 
Ordonanței de urgență a Guvernului nr.24/2012 pentru modificarea 
și completarea Legii nr.571/2003 privind Codul fiscal și reglementarea 
unor măsuri financiar-fiscale
                În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanței de urgență a Guvernului nr.24/2012 pentru modificarea și completarea Legii nr.571/2003 privind Codul fiscal și reglementarea unor măsuri financiar-fiscale, trimis cu adresa nr. PL-x 296 din                          3 septembrie 2012, înregistrată sub nr. 21/153 din 4 septembrie  2012. 
  Senatul, în calitate de primă Cameră sesizată, a adoptat iniţiativa legislativă în şedinţa din 25 iunie 2012.
  Conform prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  În conformitate cu prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din 11 septembrie 2012.

     Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, transmis cu adresa                                         nr. 430 din 30 mai 2012 şi avizul favorabil al Consiliului Economic şi Social.
     În urma dezbaterilor, membrii Comisiei au hotărât, cu unanimitate de voturi,             avizarea favorabilă a iniţiativei legislative în forma adoptată de Senat, cu recomandarea ca la Comisia sesizată în fond să se modifice textul ordonanţei de urgenţă a Guvernului astfel încât să se realizeze traducerea în limba română a cuvintelor şi expresiilor din alte limbi folosite în  cuprinsul actului normativ.

     În raport cu obiectul şi conţinutul său, proiectul de lege face parte din categoria legilor organice.

                 PREŞEDINTE
                         SECRETAR      
 
                Mihai TUDOSE                                                              Horia GRAMA
        Consilier parlamentar,

             Anca Chiser

